Oficialusis leidinys L 126 , 09/06/1995 p. 0015 - 0018



Komisijos Reglamentas (EB) Nr. 1306/95 1995 m. birželio 8 d. iš dalies keičiantis Reglamentą (EB) Nr. 3223/94, nustatantį išsamias taisykles dėl importo tvarkos vaisiams ir daržovėms taikymo EUROPOS BENDRIJŲ KOMISIJA, atsižvelgdama į Europos bendrijos steigimo sutartį, atsižvelgdama į 1972 m. gegužės 18 d. Tarybos reglamentą (EEB) Nr. 1035/72 dėl bendro vaisių ir daržovių rinkos organizavimo [1] su paskutiniais pakeitimais, padarytais Komisijos reglamentu (EB) Nr. 997/95 [2], ypač į jo 23 straipsnio 2 dalį, kadangi 1994 m. gruodžio 21 d. Komisijos reglamentu (EB) Nr. 3223/94, nustatančiu išsamias taisykles dėl importo tvarkos vaisiams ir daržovėms taikymo [3], su pakeitimais, padarytais Reglamentu (EB) Nr. 553/95 [4], pradedamas taikyti kainų reprezentacinėse rinkose registravimo mechanizmas, siekiant nustatyti standartinę importo vertę, kad būtų galima nustatyti konsignaciniais pagrindais importuojamų produktų vertę ir juos suklasifikuoti bendrajame muitų tarife; kadangi, importuojant tam tikrus šviežius produktus, skirtus perdirbti, nuo gegužės 1 d. taikomos atskiros įvežimo kainos, ir tiems iš minėtų produktų, kurie nėra parduodami konsignaciniais pagrindais reprezentacinėse rinkose, muitų tarifų klasifikacijai gali būti naudojamas tiesioginis kainų užregistravimo mechanizmas; kadangi, taikant šį mechanizmą, produktų tarifinė klasifikacija gali remtis tik jų kaina fob kartu su draudimo ir gabenimo iki Bendrijos muitų teritorijos sienų išlaidomis arba muitinės verte, nurodyta 1992 m. spalio 12 d. Tarybos reglamento (EEB) Nr. 2913/92, nustatančio Bendrijos muitinės kodeksą [5], su pakeitimais, padarytais Austrijos, Suomijos ir Švedijos stojimo aktu, 30 straipsnio 2 dalies c punkte; kadangi tada, kai muitinė mano, jog, remiantis 1993 m. liepos 2 d. Komisijos reglamento (EEB) Nr. 2454/93, nustatančio Tarybos reglamento (EEB) Nr. 2913/92, nustatančio Bendrijos muitinės kodeksą, įgyvendinimo nuostatas [6], su paskutiniais pakeitimais, padarytais Reglamentu (EB) Nr. 3254/94 [7], 248 straipsniu, užstatą pateikti būtina, ji turi reikalauti sumos, atitinkančios maksimalų minimam produktui taikomo muito dydį; kadangi, jei importuotojas pasirenka klasifikuoti produktus pagal muito vertę, nurodytą Reglamento (EEB) Nr. 2913/92 30 straipsnio 2 dalies c punkte, jis privalo sumokėti užstatą, kurio suma lygi maksimaliam tiems produktams taikomo muito dydžiui; kadangi šiame reglamente numatytos priemonės atitinka Vaisių ir daržovių vadybos komiteto nuomonę, PRIĖMĖ ŠĮ REGLAMENTĄ: 1 straipsnis Reglamentas (EB) Nr. 3223/94 iš dalies keičiamas taip: 1. 2, 4, 5 ir 6 straipsniuose žodžiai "priedas" keičiami į "priedo A dalis". 2. Priedas pakeičiamas šio reglamento priedu. 3. 5 straipsnio 1 dalis papildoma šia dalimi: "1a. Įvežimo kaina, kuria remiantis Europos Bendrijų muitų tarife klasifikuojami priedo B dalyje išvardyti produktai, importuotojo pasirinkimu turi atitikti: a) produktų kilmės šalyje galiojančią jų fob kainą, prie jos pridėjus draudimo ir gabenimo iki Bendrijos muitų teritorijos sienų išlaidas, jei minėta kaina ir išlaidos yra žinomos pateikiant muitinės deklaraciją. Kai muitinė mano, jog reikalingas Reglamento (EEB) Nr. 2454/93 248 straipsnyje numatytas užstatas, importuotojas privalo pateikti maksimalaus minimam produktui taikomo muito dydžio užstatą; b) muito vertę, skaičiuojamą remiantis Reglamento (EEB) Nr. 2913/92 30 straipsnio 2 dalies c punktu, taikomą tiktai minimiems importuojamiems produktams. Tuomet muito mokestis atimamas taip, kaip nustatyta 4 straipsnio 1 dalyje. Tokiu atveju importuotojas turi pateikti Reglamento (EEB) Nr. 2454/93 248 straipsnio 1 dalyje nurodytą užstatą, lygų maksimaliam šiam produktui taikomo muito dydžiui." 4. 5 straipsnio 2 dalies pirmoji pastraipa pakeičiama taip: "2. Importuotojas per vieną mėnesį nuo šių produktų pardavimo, bet ne vėliau kaip po keturių mėnesių nuo deklaracijos apie produkto paleidimą į laisvą apyvartą priėmimo datos, turi įrodyti, kad partija buvo parduota sąlygomis, patvirtinančiomis šio straipsnio 1 dalies a punkto antroje pastraipoje arba 1a dalies a punkte nurodytų kainų teisingumą, arba nustatyti šio straipsnio 1 dalies b punkte arba 1a dalies a punkte minimą muito vertę. Nesilaikant vieno arba kito iš šių terminų, sumokėtas užstatas prarandamas, nepažeidžiant šio straipsnio 3 dalies taikymo." 2 straipsnis Šis reglamentas įsigalioja trečią dieną po jo paskelbimo Europos Bendrijų oficialiajame leidinyje. Jis taikomas nuo 1995 m. gegužės 1 d. Šis reglamentas yra privalomas visas ir tiesiogiai taikomas visose valstybėse narėse. Priimta Briuselyje, 1995 m. birželio 8 d. Komisijos vardu Franz Fischler Komisijos narys [1] OL L 118, 1972 5 20, p. 1. [2] OL L 101, 1995 5 4, p. 16. [3] OL L 337, 1994 12 24, p. 66. [4] OL L 56, 1995 3 14, p. 1. [5] OL L 302, 1992 10 19, p. 1. [6] OL L 253, 1993 10 11, p. 1. [7] OL L 346, 1994 12 31, p. 1. -------------------------------------------------- PRIEDAS A dalis KN kodas | Prekės aprašymas | Taikymo laikotarpis | 0702001507020020070200250702003007020035070200400702004507020050 | Pomidorai | nuo sausio 1 d. iki kovo 31 d. nuo balandžio 1 d. iki 30 d. nuo gegužės 1 d. iki 14 d. nuo gegužės 15 d. iki 31 d. nuo birželio 1 d. iki rugsėjo 30 d. nuo spalio 1 d. iki 31 d. nuo lapkričio 1 d. iki gruodžio 20 d. nuo gruodžio 21 d. iki 31 d. | 07070010 | Agurkai | nuo sausio 1 d. iki vasario pabaigos | 07070015 | Agurkai | nuo kovo 1 d. iki balandžio 30 d. | ex07070020 | Agurkai, išskyrus skirtus perdirbimui | nuo gegužės 1 d. iki 15 d. | ex07070025 | Agurkai, išskyrus skirtus perdirbimui | nuo gegužės 16 d. iki rugsėjo 30 d. | ex07070030 | Agurkai, išskyrus skirtus perdirbimui | nuo spalio 1 d. iki 31 d. | 07070035 | Agurkai | nuo lapkričio 1 d. iki 10 d. | 07070040 | Agurkai | nuo lapkričio 11 d. iki gruodžio 31 d. | 07091040 | Artišokai | nuo lapkričio 1 d. iki gruodžio 31 d. | 0709907107099073070990750709907707099079 | Cukinijos | nuo sausio 1 d. iki 31 d. nuo vasario 1 d. iki kovo 31 d. nuo balandžio 1 d. iki gegužės 31 d. nuo birželio 1 d. iki liepos 31 d. nuo rugpjūčio 1 d. iki gruodžio 31 d. | 080510610805106508051069 | Saldūs apelsinai, švieži | nuo gruodžio 1 d. iki 31 d. | 08052031 | Klementinos | nuo lapkričio 1 d. iki gruodžio 31 d. | 08052033080520350805203708052039 | Mandarinai (įskaitant tanžerinus ir satsumas), vilkingai ir panašūs citrusų hibridai | nuo lapkričio 1 d. iki gruodžio 31 d. | 0805303008053040 | Citrinos | nuo birželio 1 d. iki spalio 31 d. nuo lapkričio 1 d. iki gruodžio 31 d. | 0806104008061050 | Valgomosios vynuogės | nuo birželio 1 d. iki spalio 31 d. nuo lapkričio 1 d. iki 20 d. | 080810710808107308081079 | Obuoliai | nuo liepos 1 d. iki 31 d. | 080810920808109408081098 | | nuo rugpjūčio 1 d. iki gruodžio 31 d. | 08082047080820510808205708082067 | Kriaušės | nuo liepos 1 d. iki 15 d. nuo liepos 16 d. iki 31 d. nuo rugpjūčio 1 d. iki spalio 31 d. nuo lapkričio 1 d. iki gruodžio 31 d. | 080910200809103008091040 | Abrikosai | nuo birželio 1 d. iki 20 d. nuo birželio 21 d. iki 30 d. nuo liepos 1 d. iki 31 d. | 0809203108092039 | Vyšnios | nuo gegužės 21 d. iki 31 d. | 0809204108092049 | | nuo birželio 1 d. iki liepos 15 d. | 0809205108092059 | | nuo liepos 16 d. iki 31 d. | 0809206108092069 | | nuo rugpjūčio 1 d. iki 10 d. | 0809302108093029 | Persikai ir nektarinai | nuo birželio 11 d. iki 20 d. | 0809303108093039 | | nuo birželio 21 d. iki liepos 31 d. | 0809304108093049 | | nuo rugpjūčio 1 d. iki rugsėjo 30 d. | 0809402008094030 | Slyvos | nuo birželio 11 d. iki 30 d. nuo liepos 1 d. iki rugsėjo 30 d. | KN kodas | Prekės aprašymas | Taikymo laikotarpis | ex07070020ex07070025ex07070030 | Agurkai, skirti perdirbimui | nuo gegužės 1 d. iki 15 d. nuo gegužės 16 d. iki rugsėjo 30 d. nuo spalio 1 d. iki 31 d. | --------------------------------------------------